钦定古今图书集成/明伦汇编/闺媛典/第286卷 > 皇清十九 > 卜象先妻项氏
## 钦定古今图书集成/明伦汇编/闺媛典/第286卷 > 皇清十九 > 卜象先妻项氏

按《嘉兴县志》：项氏，卜象先妻。大父二南以孝廉历任两粤令，有治绩，闻氏贤，因缔姻焉。象先有文章名，性慷慨，善谈兵，凡士尚气节者，争与之交。氏止之曰：“君不自韬晦，祸将及象先” 不听，卒罹患亡身无子。氏负其诗文窜墟落间，屡濒于死。毁容阖户躬纺绩以自给，岁时治鱼菽以供烝尝，历节三十年如一日。